Νουά στη γάστρα με μουστάρδα
Εύκολο αλλά εντυπωσιακό φαγητό, το νουά στη γάστρα με μουστάρδα είναι ό,τι πρέπει για οικογενειακά τραπέζια.
1 ενιαίο κομμάτι μοσχαρίσιο νουά, ή μπριζόλα μοσχαρίσια κόντρα, χωρίς το κόκαλο, 3 κιλά περίπου, 1 κουτ. σούπας ξίδι, 3 κουτ. σούπας φυλλαράκια φρέσκου θυμαριού, ψιλοκομμένα, 100 γρ. μουστάρδα με μέλι, 1 κουτ. σούπας αλάτι, 100 ml ξηρό, κόκκινο κρασί, 50 ml ελαιόλαδο
Για το νουά στη γάστρα με μουστάρδα ξεκινάμε και βάζουμε σε μια γάστρα το κρέας και το αλατίζουμε. Σε ένα μπολ ανακατεύουμε το ξίδι, με το θυμάρι, τη μουστάρδα με μέλι και αλείφουμε όλο το κρέας με το μείγμα.Καλύπτουμε με μεμβράνη και αφήνουμε στο ψυγείο για 2 ώρες, να μαριναριστεί.Προθερμαίνουμε το φούρνο στους 190° C.Bγάζουμε το κρέας από το ψυγείο, ρίχνουμε στο ταψί το κρασί και 50 ml νερό, κλείνουμε με το καπάκι και ψήνουμε για περίπου 1 ώρα και 30 λεπτά.Ξεσκεπάζουμε τη γάστρα, προσεχτικά για να μην καούμε και συνεχίζουμε το ψήσιμο για άλλα 30 λεπτά, μέχρι να ροδίσει στην επιφάνεια.Αυξομειώνουμε την ώρα ψησίματος, ανάλογα με το πόσο ψημένο μας αρέσει.Αποσύρουμε από το φούρνο, αφήνουμε το κρέας να κρυώσει λίγο και το κόβουμε σε φέτες.Συνοδεύουμε με ψημένα λαχανικά τις αρεσκείας μας.
Κρασί,Μοσχάρι